Миша Зверев
Михаил „Миша” Зверев (; Москва, 22. август 1987) је немачки тенисер руског порекла.

Каријера 
Зверев је заиграо на турнирима за професионалце 2005. године, а у првом АТП финалу се нашао 2010, на турниру у Мецу где је поражен од Жила Симона. На друго финале једног АТП турнира је чекао скоро пуних седам година да би у Женеви у мечу за титулу од њега био бољи Швајцарац Вавринка, после преокрета. 

На турниру у Истборну 2018. долази до своје прве титуле у каријери пошто је у финалу савладао Лукаша Лацка у два сета. Тако се придружио свом брату Александру на листи освајача АТП титула у синглу за 2018. што је први пут да браћа у истој сезони тријумфују још од 1989. када су то учинили Емилио и Хавијер Санчез.

У 2009. години, дебитовао је за Немачку у Дејвис купу, у поразу против Шпаније. На АТП листи остварио је најбољи пласман 24. јула 2017. када је био 25. тенисер света. Најбољи резултат на гренд слему, четвртфинале, је постигао 2017. године у Мелбурну, кад је у 4. колу елиминисао првог фаворита Ендија Марија у четири сета.

Приватни живот 
Његов отац, Александар Зверев, је бивши професионални тенисер из Русије који се такмичио за СССР. Године 1991, он и његова жена су се преселили у Немачку. Млађи брат Зверева, Саша, је такође професионални тенисер и често наступају у конкуренцији парова.

АТП финала

Појединачно: 3 (1:2)

Парови: 12 (4:8)

Остала финала

Тимска такмичења: 1 (0:1)

Референце

Спољашње везе 

 Миша Зверев на сајту АТП 
 Миша Зверев  на сајту ИТФ 
 Миша Зверев на сајту Дејвис купа 

Рођени 1987.
Немачки тенисери
Московљани